**Құдайдың басшылығы**

**екіншісі**

***«Бұл күнәкар дүниенің өмір сүру салтын үлгі етпеңдер, қайта, ой-тілектерің Құдайдың жаңартуымен түбегейлі өзгерсін! Осылай сендер Оның еркін — ненің игілікті, ұнамды және кемелді екенін ажырата білетін боласыңдар.»***

***(Римд. 12:2)***

Мүмкін сіз: «Сіз шынымен Құдайдың Киелі Рухы, қазір, ХХІ ғасырда бізге басшылық береді деп айтып отырсыз ба?» деп ойлап отырған шығарсыз. Иә, айтқаным келгені дәл сол, бірақ радиоқабылдағыштың дыбыс деңгейін реттеуге болатын сияқты, дыбысты рухани түрде де төмендетіп қоюға болады, сөйтіп Құдайдың даусын естімей қалуымыз мүмкін.

Бірде, бір адам көшеде өз соқыр досымен кездесіп қалады. Көше көптеген көліктердің кесірінен шуға толы болғандықтан, олар дұрыс сөйлесе алмады. Соған қарамастан соқыр адам кенеттен: «Сен тиын түсіріп алдың ба?» - деді. Досы аяқ астына қараса, шынымен тиын түсіріп алғанын түсінді. Сол кезде досы таң қалып: «Мұны қалай естіп қойдың?» — деп сұрады. «Мен өзімді жақсы естуге жаттықтырып алғанмын» деді. Көзі көрмейтін адам көру қабілетінің орнын толтыру үшін есту қабілетін жаттықтырған екен.

Дүниенің қараңғылығы бізді басып тұрғанда, біз құлақтарымызды Құдайдың даусын естуге үйретуіміз керек. Құдайдың даусы - өзіміздің амбицияларымыз бен қалауларымыздың шуылдауымен басылып қалуы мүмкін. Белгілі бір шешім қабылдау алдында Құдайдың еркін білгіңіз келсе, өзіңізге келесі үш сұрақты қойыңыз:

1. Мен өз еркімді орындау идеясынан толықтай бас тарттым ба? «Құдай, тек қана Сенің еркің болсын,» деп шын жүректен мінажат ете аласыз ба?

2. Құдай сізге Өз еркін көрсеткен кезде, оны орындай алуға дайынсыз ба?

3. Жүрегіңізде сезіп жатқан бағыт, сол шешім Құдай Сөзіндегі ілімге сәйкес келе ме?

Осы сұрақтардың бәріне «иә» деп жауап бере алсаңыз, сіздің қабылдайын деп жатқан шешіміңіз Құдайдың еркіне сай екеніне сенімді бола аласыз.